





Előterjesztés






    5. napirendi ponthoz

A Mórágyi Roma Nemzetiségi Önkormányzat Képviselő-testülete 


                         2022. február 14-i ülésére
A Mórágyi Óvoda beíratási rendjének véleményezése a 2022/2023-es nevelési évre 

Előterjesztő: Petrovics Gizella Ingrid elnök

Tisztelt Képviselő-testület!

A nevelési-oktatási intézmények működéséről szóló 20/2012. (VIII. 31.) számú EMMI rendelet (továbbiakban: Rendelet) 20. §-a rendelkezik az óvodai beiratkozás szabályairól és időtartamáról. 
Az alábbiakban az előterjesztés a beiratkozás időpontjára tesz javaslatot.

A Rendelet 20. § (1) bekezdése kimondja, hogy az óvodai beiratkozásra a tárgyév április 20-a és május 20-a között kerülhet sor. 
A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon. 

A fenntartói közlemény, hirdetmény tartalmazza:

a) az óvodai felvételről, az óvodai jogviszony létesítéséről, a nevelési év meghatározásáról,

b) az óvodai beiratkozás időpontjának meghatározásáról,

c) a gyermek óvodai beíratásához szükséges közokiratokról dokumentumokról,

d) az óvodáztatási kötelezettség nem teljesítése esetén alkalmazható jogkövetkezményekről,

e) az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,

f) az alapító okiratuk szerint nemzetiségi nevelést folytató óvodákról és azok elérhetőségéről,

g) az óvoda felvételi körzetéről szóló tájékoztatást,

h) az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap, valamint

i) a jogorvoslati eljárás szabályait.

A fentiek értelmében a 2022/2023-as nevelési évre a Mórágyi Óvoda intézmény számára az intézményvezetővel egyeztetve Mórágy Község Önkormányzata, mint fenntartó a következő beíratási időpontokat javasolja: 2022. április 27-én 8.00-16.00 óráig és 2022. április 28-án 8.00-16.00 óráig. 

A nemzeti köznevelésről szóló 2011. évi CXC. törvény (továbbiakban Nkt.) 8. § (1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvodavezető felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen minden három éves és annál idősebb gyermek óvodai felvételi kérelme teljesíthető.

Az Nkt. 8. § (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.
A rendelet 20. § (2) bekezdése kimondja, hogy a szülő – a bölcsődei ellátásban részesülő gyermek kivételével- az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentést kérni. A napi 4 órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke óvodakötelezettségét a jövőben külföldön teljesíti, előzetesen köteles értesíteni az óvodavezetőt.

A rendelet 20. § (11) bekezdése értelmében az óvodában felvett gyermek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

Mórágy Roma Nemzetiségi Önkormányzatának az óvodai beíratásra vonatkozóan véleményezési joga van. Kérem a Tisztelt Képviselő-testületet, hogy az előterjesztést megtárgyalni és a következő határozati javaslatot elfogadni szíveskedjen.

Határozati javaslat

Mórágy Roma Nemzetiségi Önkormányzat Képviselő-testülete a Mórágyi Óvoda 2022/2023 nevelési évre vonatkozó beíratási rendjét megtárgyalta, és azt az előterjesztés szerint elfogadja. 

Határidő:


azonnal
Felelős: 


Petrovics Gizella Ingrid elnök
Mórágy, 2022. február 10.

